**ELŐTERJESZTÉS**

**Körmend város Önkormányzata Képviselő-testülete 2017. október 26-i ülésére**

**Tárgy:** ideiglenes jelleggel végzett iparűzési tevékenység esetén az iparűzési adó mértékének megállapítása

Tisztelt Képviselő-testület!

Körmenden jelenleg a gépjárműadó, az iparűzési adó van és az idegenforgalmi adó van bevezetve.

Az iparűzési adó mértéke az ideiglenes jelleggel végzett iparűzési tevékenység esetében évek óta, illetve több mint egy évtized óta változatlan: 500 Ft/naptári nap.

Ebben az évben az Önkormányzati Hivatal célzottan ellenőrizte –több évre visszamenőleg - az ideiglenes jelleggel végzett iparűzési tevékenység utáni adófizetési kötelezettséget, és azon túl, hogy megállapításra került, hogy a bevallási és fizetési fegyelem az ideiglenes iparűzési tevékenység kapcsán meglehetősen rossz, megállapításra került az is, hogy minden más település már régen megemelte az ideiglenes iparűzési tevékenység utáni iparűzési adó mértékét a törvény szerinti maximumra, azaz 5000 Ft-ra.

Ez az adónem nem a Körmenden székhellyel vagy telephellyel rendelkező vállalkozások adója, hanem azoké, akik ideiglenesen, 30 napot meghaladóan, de 180 napot el nem érően végeznek iparűzési adó hatálya alá eső tevékenységet.

Körmenden is javasoljuk ezért módosítani az ideiglenes jelleggel végzett iparűzési tevékenység esetén az iparűzési adó mértékét, mivel a kivetett kevés adónem az, amiből finanszírozni kell a város működését és a városban szükséges fejlesztéseket.

Kérem a Testületet, hogy a rendeleti javaslat alapján állapítsa meg az adó mértékét 2018. január 1-étől kezdődően.

Körmend, 2017. 10. 16.

**Bebes István**

**polgármester**

**Körmend város Önkormányzata Képviselő-testülete …/2017. (…/…) önkormányzati rendelete A helyi adókról szóló 47/2003. (XII.29.) önkormányzati rendelet módosításáról**

Körmend Város Önkormányzatának Képviselő-testülete A helyi adókról szóló 1990. évi C. törvény 1.§ (1) bekezdésében biztosított felhatalmazás alapján, az Alaptörvény 32.cikk 1) bekezdés h) pontjában biztosított jogkörében eljárva az alábbi rendeletet alkotja:

1.§ Körmend Város Önkormányzatának Képviselő-testülete A helyi adókról szóló 47/2003. (XII.29.) önkormányzati rendelet –továbbiakban rendelet – 6.§ (2) bekezdése helyébe a következő rendelkezés lép:

„(2) Ideiglenes jelleggel végzett iparűzési tevékenység esetén az adó mértéke naptári naponként 5000 forint.”

2. § A rendelet a kihirdetését követő első napon lép hatályba.

Körmend, 2017. 10.26.

**Bebes István sk. Dr. Stepics Anita sk.**

**polgármester jegyző**

A rendelet kihirdetésre került:

2017. október hó …… napján.

Dr. Stepics Anita jegyző